Torsdag aften trak en 19-årig mand med relationer til Hells Angels en skarpladt pistol og truede to andre mænd. Den 19-årige havde sagt, at en 33-årig ville blive skudt, hvis ikke han forlod Aalborg. De tre mænd mødtes dog senere på Carit Etlars Gade i Vejgaard, og her fik den 19-årige tæsk. Ifølge nordjyske.dk er manden blevet fastholdt af en 23-årig og en 33-årig, som samtidig har banket ham. De blev derfor sigtet for grov vold, mens den 19-årige blev sigtet for overtrædelse af våbenloven. Retten i Aalborg besluttede fredag eftermiddag at varetægtsfængsle alle tre i 14 dage. Det skriver nordjyske.dk. Grundlovsforhøret blev holdt bag lukkede døre af hensyn til fremtidig efterforskning. De to ældste mente, de havde handlet i nødværge, og kærede derfor dommen.

Referat:
En 19-årig mand med relation til Hells Angels truede torsdag nat to mænd med pistol. Derefter fik han tæsk af de to truede. Alle tre er i dag blevet varetægtsfængslet af Retten i Aalborg.